### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget besluttede den 8. juni 2023, at der skal udarbejdes en oversigt over udløb og forslag til tidsplan for gennemgang og minimering af udledningerne.

Udvalget blev orienteret om status for dette arbejde på Teknik- og Miljøudvalgsmødet d. 7. marts 2024. Her blev det bl.a. beskrevet, at en prioriteret liste over de resterende 39 overløb der indeholder spildevand forventes færdig i 2024.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Regnvandsbetingede udløb og overløb til bl.a. vandløb, belaster vandmiljøet. På den baggrund besluttede udvalget, at der skal udarbejdes

1. en oversigt over samtlige kendte udløb med spildevand og blandet regnvand og spildevand, som viser hvilke der formodes at udlede mest til vores omkringliggende dræn, søer, vandløb og kystvande.
2. et forslag til en tidsplan for, hvornår Kalundborg Forsyning skal have gennemgået disse udløb og taget initiativer til minimering af udledningerne ved bl.a. overløb. Tidsplanen skal tage hensyn til de udløb der formodes at udlede mest, så disse prioriteres først.

Udvalget har bedt om en opfølgning på status for udvalgets beslutning samt på orienteringen på Teknik- og Miljøudvalgets møde d. 7. marts 2024.

I den nuværende spildevandsplan er udløb og overløb til [adresse] og [adresse] prioriteret og den kommende oversigt vil skulle bruges til prioritering til den kommende spildevandsplan.

Den prioriterede liste over de resterende 39 overløb der indeholder spildevand, forventes ikke færdig som planlagt, idet prioriteringer af opgaver i Forsyningen har medført at overblikket ikke forventes færdigt i 2024.

I den gældende spildevandsplan er det som nævnt overløbene til [adresse] og [adresse] der prioriteres og administrationen anbefaler, at den prioritering fastholdes. Det efterspurgte overblik vil være grundlag for den efterfølgende prioritering, såvel indenfor den gældende som den kommende spildevandsplan.

## Økonomiske konsekvenser

Ingen.